Mondókák sétáláshoz

Volt egyszer egy kisbaba,

Földre tette Anyuka,

Tipegett, topogott,

Két kis cipőt koptatott.

Dombon törik a diót, a diót,

Aztán meg a mogyorót, mogyorót.

Tessék kérem megbecsülni

És a fűbe lecsücsülni,

Csüccs.

Nézzétek csak emberek,

Nagy csizmában kisgyerek,

Hazafelé lépeget, hátrafelé nézeget.

Jár a baba jár,

Mint egy kismadár,

Édesanya karjaiba

Odaszalad már.

Aki nem lép egyszerre

Nem kap rétest estére,

Pedig a rétes nagyon jó,

Katonának az való.

Nem megyünk mi messzire

Csak a világ végére,

Ott sem leszünk sokáig

Csak 12 óráig.

Jön a kapitány,

Fakó-szürke paripán,

Gyere haza katona,

Készen van a vacsora.

Gólya viszi a fiát,

Hol felveszi, hol leteszi,

Viszi, viszi, itt leteszi,

Hopp.

Erre kakas, erre tyúk

Erre van a gyalogút,

Taréja, karéja,

Ugorj a fazékba,

Zsupsz.

Egy, kettő, három, négy,

Te kis cipő, hová mégy,

Kipi-kopi kopogok,

Óvodába indulok.